органите, определени в член 62, параграф 1, буква в) от Финансовия регламент.
 2.В съответствие с член 33 от Регламент (ЕС) 2018/1999 механизмът изпълнява целите, посочени в член 2, като осигурява финансиране под всички форми, установени в Регламент (ЕС, Евратом) 2018/1046, включително безвъзмездни средства. По механизма може също да се предоставя финансиране под формата на финансови инструменти в рамките на операции за смесено финансиране.
 3.Механизмът може да изпълнява целите си, посочени в член 2, и като разпределя финансовата подкрепа в координация с други инструменти и програми на Съюза, както е предвидено в глава III.
 Член 6
 Принос на механизма за благоприятната рамка
 1.Механизмът допринася за благоприятната рамка съгласно член 33, параграф 2 от Регламент (ЕС) 2018/1999, наред с другото, с цел намаляване на цената на капитала за проекти за енергия от възобновяеми източници и засилване на регионалното сътрудничество между държавите членки и между държавите членки и трети държави. За тази цел:
 а) Комисията може да разпределя фондовете на Съюза, получени в съответствие с член 4, параграф 3;
 б) подкрепата, разпределена от механизма, може да бъде координирана с финансиране от други национални програми или програми и/или инструменти на Съюза съгласно разпоредбите на настоящия регламент.
 2.Когато по механизма се предоставя подкрепа като част от приноса за благоприятната рамка, се прилагат съответно принципите на процедурата за предоставяне на безвъзмездни средства съгласно член 15, параграф 4 и всички други приложими разпоредби на настоящия регламент.
 Глава II
 Неподлежаща на връщане подкрепа под формата на безвъзмездни средства
 Раздел I
 Заявяване на интерес от държавите членки и процедура за предоставяне на безвъзмездни средства
 Член 7
 Заявяване на интерес от държавите членки
 1.Всяка година Комисията призовава държавите членки да заявят интереса си да участват като държава членка с финансово участие и/или като приемаща държава членка в процедурите за предоставяне на безвъзмездни средства, организирани чрез механизма, и предоставя на държавите членки примерен график, обхващащ процедурните стъпки от заявяването на интерес до поканите за представяне на предложения, както и сведения за това кога Комисията възнамерява да организира следващата покана за заявяване на интерес.
 2.Държавите членки, които са заинтересовани да участват като приемаща държава членка и когато е приложимо, като трети държави, в съответствие с изискванията на член 11 от Директива (ЕС) 2018/2001 предоставят на Комисията най-малко следната информация:
 а)максималната обща мощност или произведена възобновяема енергия на територията на приемащата държава членка, която е на разположение за проекти, подкрепяни по механизма, включително за всяка технология и година, когато е приложимо;
 б)предпочитани технологии или отрасли на крайна употреба;
 в)максималната обща мощност или произведена възобновяема енергия по проекти и по технологии, когато е приложимо;
 г)всички ограничения за производствения обект или географски ограничения, когато е приложимо;
 д)необходимия минимален дял на статистическите ползи, който трябва да бъде зачислен на дадена приемаща държава членка в съответствие с член 27, за всяка технология, когато е приложимо, включително оценка на разходите за интегриране на системата;
 е)посочване за всяка технология на националния регулаторен режим, който е приложим за организаторите на проекти във връзка с разпределението на свързаните с мрежата разходи;
 ж)всякакви други предпочитания или ограничения, включително екологични критерии, подкрепени от